“Onkundiges sien die ontwrigting van die land as die groeipyne van ŉ nuwe demokrasie. Dis onsin! Suid-Afrika het die soveelste slagoffer van onverantwoordelike demokrasie in Afrika geword wat dwase eerliker as slimmes beskou en gevolglik koppe tel in plaas van dit te weeg. Al bedenklike voordeel wat dit vir die kiesers inhou, is dat hulle hul eie teisteraars kan kies!”
Waar sy Gees ontbreek, heers daar wanorde en ontwrigting soos in Suid-Afrika. Toe die land ŉ Christen-grondwet gehad het, was daar orde. Nadat dit vernietig is, het heidene die fondamente omgekeer en die land in anargie laat verval.
Die ontwrigting wat Suid-Afrika al vir meer as twee dekades teister, is eie aan Afrika se geweldpolitiek. Waar dit in die verlede met streng wetgewing in toom gehou is, het dit ná die vernietiging van die vorige bestel na feitlik elke samelewingsterrein oorgespoel en lewens ontwrig.
Die onbekookte optredes van onkundige hoëlui het die land spoedig met iets anders as die nag laat donker word. Daarom word die geskiedenis van die reënboognasie as die droewige verhaal van mislukte planne en onwerklike verwagtings aangeteken. Niks ontwrig ŉ land meer as ŉ ideologiese flater waarmee volhard word nie!
Goeie wette wat dit vir eerbare burgers maklik gemaak het om die regte dinge te doen, is met onregswetgewing vervang wat dit vir booswigte makliker maak om die verkeerde dinge te doen. Baie van die ontwrigting is ook die gevolg van diepgewortelde frustrasies weens leë beloftes.
ŉ Regering wat deur geweld en korrupsie tot stand gekom het, kan uiteraard net deur geweld en korrupsie in stand gehouword. Ongelukkig beland eerbare burgers gereeld in die spervuur van ontwrigting. Eiendomme word geplunder, mense beroof en nou meer as 60 moorde per dag gepleeg.
ŉ Gepeupel word nooit tevrede gestel nie. Hulle blaas die lamp van sinvolle redevoeringtelkens dood. Hul leiers se weersinswekkende uitsprake en onbekookte optredes sal Afrika nooit in enige Eerstewêreld opset laat tuiskom nie. Daarvoor is ŉ hoë intellek, toepaslike kennis en sinvolle redevoering onontbeerlik. Afrika-leiers kan hul mense hoogstens verbaas, maar nooit verander nie.
Suid-Afrika sidder onder leierswat die dwarslêers van die soustrein onder die gewig van hul korrupsie laat kreun. Die probleme wat dit veroorsaak, word met allerlei leuens vanaf openbare podiums geregverdig en die woordeskat van teenstanders dikwels gekriminaliseer.
Geen onreg is groter as dié van ŉ volk wat onverskillig teenoor die lotsgevalle van sy eie mense staan nie. Dit loop gewoonlik hand aan hand met ŉ meegevoel met geweldenaars wat dit vir hulle maklik maak om ŉ land te ontwrig. Wie hulself wysmaak dat die booswigte eintlik goed bedoel, maak ŉ swaard vir hul eie bors skerp!
“Die HERE is in sy heilige paleis; die troon van die HERE is in die hemel; sy oë sien, sy ooglede toets die mensekinders.Die HERE toets die regverdige; maar sy siel haat die goddelose en die wat geweld liefhet. Hy sal op die goddelose vangnette, vuur en swawel laat reën; en’n gloeiende wind sal die deel van hulle beker wees. Want die HERE is regverdig; Hy het geregtighede lief; die opregtes sal sy aangesig sien” (Ps.11:4-7).
Daarbenewens moet gelowiges baie ernstig met vrysinnige volksgenote en ontspoorde kerke gaan praatom na God en hul volk terug te keer:
“en as my volk, oor wie my Naam uitgeroep is, hulle verootmoedig en bid en my aangesig soek en hulle bekeer van hul verkeerde weë, dan sal Ék uit die hemel hoor en hulle sonde vergewe en hulle land genees” (2 Kron.7:14).